El Decret 147/2008, de 22 de juliol, pel qual es regulen els guardons Medalla al treball President Macià i Placa al treball President Macià, regula les distincions encaminades a reconèixer especials mereixements, qualitats, circumstàncies singulars o serveis prestats de persones físiques o jurídiques, en l'àmbit del treball.
L'article 3.1 del Decret 147/2008, de 22 de juliol, estableix com a destinatàries de la Medalla al treball President Macià aquelles persones que hagin destacat per les seves qualitats o mèrits personals o pels serveis prestats en benefici dels interessos generals, dins del món del treball.
L'apartat 3.2 estableix com a destinatàries de la Placa al treball President Macià les empreses o organitzacions que hagin destacat en alguna de les categories de seguretat i salut en el treball; igualtat d'oportunitats en el treball i conciliació de la vida personal, laboral i familiar; responsabilitat social empresarial; foment de la creació d'empreses i de l'ocupació de qualitat.
Atès l'Ordre TSF/158/2017, de 13 de juliol, per la qual s'aproven les bases que han de regir la convocatòria de concessió dels guardons Medalla i Placa al treball President Macià, estableix que el procediment per a l'atorgament de les distincions s'ha d'iniciar d'ofici, mitjançant convocatòria;
Vista la Resolució TSF/2174/2019, de 30 de juliol, per la qual es convoquen per a l'any 2019 els guardons Medalla al treball President Macià i Placa al treball President Macià, i es nomenen els membres del jurat per a la seva concessió;
Vista l'acta de la reunió, de 20 de novembre de 2019, del jurat dels guardons Medalla al treball President Macià i Placa al treball President Macià;
D'acord amb el que disposa l'article 32.c) de la Llei 13/2008, del 5 de novembre, de la presidència de la Generalitat i del Govern, que estableix que les decisions del Govern consistents en concessions d'honors i distincions han d'adoptar la forma de decret;
Per tot això, a proposta del conseller de Treball, Afers Socials i Famílies, i d'acord amb el Govern,
Atorgar la Medalla al treball President Macià 2019 a les persones següents:
Atorgar la Placa al treball President Macià 2019 a les entitats següents:
Associació de Rehabilitació i Educació Especial Jeroni de Moragas de Móra d'Ebre, en la categoria de responsabilitat social empresarial.
LLEIDA Associació professional d'empresàries de Lleida i Pirineus, en la categoria d'Igualtat d'oportunitats en el treball i conciliació de la vida personal, laboral i familiar, i corresponsabilitat entre dones i homes dels treballs de mercat i domèstic i de cura de persones.
Associació MIFAS, en la categoria d'Igualtat d'oportunitats en el treball i conciliació de la vida personal, laboral i familiar, i corresponsabilitat entre dones i homes dels treballs de mercat i domèstic i de cura de persones
Celler Cooperatiu i Secció de Crèdit de Vila-rodona, SCCL, en la categoria de foment de la creació d'empreses i de l'ocupació de qualitat.
Fundació Centre Mèdic Psicopedagògic d'Osona, en la categoria d'Igualtat d'oportunitats en el treball i conciliació de la vida personal, laboral i familiar, i corresponsabilitat entre dones i homes dels treballs de mercat i domèstic i de cura de persones.
Barcelona, 10 de desembre de 2019
Conseller de Treball, Afers Socials i Famílies